Die jaar 1975 was 'n gewone jaar wat volgens die Gregoriaanse kalender op 'n Woensdag begin het. Dit was die 75ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. Januarie – Die begin van die era mikrorekenaars breek aan met die onthulling van die Altair 8800-rekenaar. Die Eerste Minister van Suid-Afrika, John Vorster, bring ’n staatsbesoek aan Paraguay en Uruguay. Die Khmer Rouge neem Kambodja oor. Stigting van die beroemde 32-Bataljon van die Suid-Afrikaanse Weermag. 1 Januarie – Malawi verander sy hoofstad van Zomba na Lilongwe. 13 Februarie – ’n Brand breek uit in die Wêreldhandelsentrum in New York Stad, Amerika. 1 Maart – Kleurtelevisie-uitsendings begin in Australië. 8 Maart – Die Verenigde nasies (VN) proklameer Internasionale Vrouedag. 14 Maart – Die Suid-Afrikaner John van Reenen stel 'n nuwe wêreldrekord op in diskusgooi. 21 April – Die president van Suid-Viëtnam, Nguyen Van Thieu, vlug uit Saigon, terwyl Xuan Loc val tydens die Viëtnamoorlog. 24 April – Die Rote Armee Fraktion blaas die Wes-Duitse ambassade in Stockholm op.